Diari Oficial de la Generalitat Valenciana


Sumari del DOGV 6677, del 23-12-2011 (2011/12683)

RESOLUCIÓ de 7 de novembre de 2011, del secretari autonòmic d'Agricultura, Pesca, Alimentació i Aigua, per la qual es modifica la Resolució de 27 de gener de 2011, de la directora general de Producció Agrària, per la qual s'establix la convocatòria per al Pla 2011 de les ajudes destinades a la subscripció d'assegurances agràries del Pla Nacional d'Assegurances Agràries Combinades, i per la qual es desenvolupen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6677

Data del DOGV
:   23-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12029


Data del document
:   07-11-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de novembre de 2011, del secretari autonòmic d'Agricultura, Pesca, Alimentació i Aigua, per la qual es modifica la Resolució de 27 de gener de 2011, de la directora general de Producció Agrària, per la qual s'establix la convocatòria per al Pla 2011 de les ajudes destinades a la subscripció d'assegurances agràries del Pla Nacional d'Assegurances Agràries Combinades, i per la qual es desenvolupen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2011. [2011/12247]  
Després de la publicació de l'Orde de 17 de febrer de 2009, de la Conselleria d'Agricultura, Pesca i Alimentació (d'ara endavant CAPA), per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades (DOCV núm. 5963, de 26 de febrer de 2009), i la Resolució de 27 de gener de 2011, de la directora general de Producció Agrària, per la qual s'establix la convocatòria per al Pla 2011 de les ajudes destinades a la subscripció d'assegurances agràries del Pla Nacional d'Assegurances Agràries Combinades, i per la qual es desenvolupen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2011 (DOCV núm. 6459, de 14.02.2011), s'ha inclòs en el Pla 2011 una nova línia d'assegurança creixent per a l'assegurament de les produccions de raïm de vinificació, corresponent a la collita 2012, en la qual es contempla la possibilitat de diferenciar les parcel·les de raïm de vi inscrites en la figura de qualitat de Vins de Finca, i en conseqüència és procedent aplicar les mateixes subvencions que per a la resta de figures de qualitat.   
En esta línia d'assegurança creixent s'exigix que les parcel·les estiguen referenciades segons el Registre SIGPAC i, al seu torn, s'exigix que estes estiguen inscrites en el Registre Vitivinícola, per la qual cosa en aquells casos en què no resulten coincidents, s'haurà d'aportar la correspondència entre ambdós registres.  
A l'efecte d'allò que es disposa en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, a concedir o a modificar ajudes públiques, les ajudes regulades en esta resolució s'adapten als requisits establits en els articles 12 i 16 del Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament 70/2001 (DOUE L358, de 16.12.2006). La informació resumida del règim d'ajudes ha sigut remesa a la Comissió Europea i s'ha assignat el número de registre de l'ajuda: XA 261/2008.  
  
Per tot això, en virtut d'allò que s'establix en l'article 68 de la Llei 5/1983, de 30 de desembre, del Consell (modificada per la Llei 12/2007, de 20 de març), sobre la base de les competències establides en l'article 6 del Decret 113/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua, resolc:  
  
Apartat primer  
Modificació de l'apartat primer, punt 2, lletra a, de la Resolució de 27 de gener de 2011, de la directora general de Producció Agrària, per la qual s'establix la convocatòria per al Pla 2011 de les ajudes destinades a la subscripció d'assegurances agràries del Pla Nacional d'Assegurances Agràries Combinades, i per la qual es desenvolupen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2011, i queda amb la redacció següent:  
«a) 10% per a les parcel·les inscrites en les denominacions d'origen (d'ara endavant DO), indicacions geogràfiques protegides (d'ara endavant IGP), en el Comité d'Agricultura Ecològica de la Comunitat Valenciana (d'ara endavant CAECV), i Vins de Finca, el titular de la inscripció del qual siga coincident amb l'assegurat o, en cas que no ho siga, l'assegurat tinga autorització del titular de la inscripció a l'efecte de percepció d'esta subvenció.  
Les DO i IGP a què fa referència el paràgraf anterior són les següents:  
- DO de Vins Utiel-Requena  
- DO de Vins Alacant  
- DO de Vins València  
- DO Raïm de Taula Embutxacat del Vinalopó  
- DO Nespres de Callosa d'En Sarrià  
- DO Xufa de València  
- DO Carxofa de Benicarló  
- DO Arròs de València  
- DO Kaki Ribera del Xúquer  
- IGP Cítrics Valencians  
- IGP Cireres de la Muntanya d'Alacant»  
  
Apartat segon  
Modificació de l'apartat primer, s'afig un punt 8 en la Resolució de 27 de gener de 2011, de la directora general de Producció Agrària, per la qual s'establix la convocatòria per al Pla 2011 de les ajudes destinades a la subscripció d'assegurances agràries del Pla Nacional d'Assegurances Agràries Combinades, i per la qual es desenvolupen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2011, i queda amb la redacció següent:  
«8. Sense perjudici d'allò que es disposa en l'apartat primer, en el cas de l'assegurança creixent de vinya, per al Pla 2011, el beneficiari només aplicarà la subvenció addicional per DO quan l'agricultor aporte al beneficiari la documentació acreditativa d'inscripció en la corresponent DO, i ha de contindre els certificats expedits per les DO, les referències de la parcel·la d'acord amb el Registre Vitícola i la seua correspondència amb el SIGPAC, quan estes siguen diferents, tot això de conformitat amb allò que es disposa en l'article 10.2 de l'Orde ARM/2604/2011, de 23 de setembre, per la qual es definixen els béns, els rendiments assegurables, les condicions tècniques mínimes de cultiu, l'àmbit d'aplicació, els períodes de garantia, les dates de subscripció i els preus unitaris de l'assegurança amb cobertures creixents per a les explotacions vitícoles a la Península i les Illes Balears, compresa en el Pla 2011 d'Assegurances Agràries Combinades.   
En el cas dels vins de finca, el beneficiari només aplicarà la subvenció addicional a les parcel·les que coincidisquen amb les publicades en les corresponents disposicions de reconeixement, tant en el DOCV com en el BOE, amb anterioritat a la data de finalització del termini de contractació de l'assegurança, i en el cas que les esmentades referències de parcel·la, no siguen coincidents amb el Registre SIGPAC, l'assegurat haurà d'aportar al beneficiari una declaració responsable en què figure la correspondència de parcel·les entre ambdós registres, i ha de remetre una còpia a la Conselleria d'Agricultura, Pesca, Alimentació i Aigua».  
  
Apartat tercer  
Modificació de l'apartat segon, punt 1, de la Resolució de 27 de gener de 2011, de la directora general de Producció Agrària, per la qual s'establix la convocatòria per al Pla 2011 de les ajudes destinades a la subscripció d'assegurances agràries del Pla Nacional d'Assegurances Agràries Combinades, i per la qual es desenvolupen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2011, i queda amb la redacció següent:  
«1. Per al Pla 2011, els òrgans competents de les DO, IGP o CAECV entregaran a la Conselleria d'Agricultura, Pesca, Alimentació i Aigua les informacions relatives a les parcel·les inscrites en els seus respectius àmbits competencials i als seus titulars, a tot tardar amb un mes d'antelació a la data més pròxima a l'inici de la contractació del producte de què es tracte. El mateix termini d'entrega s'aplicarà per a aquelles línies del Pla 2011 l'inici de contractació més primerenc de les quals tinga lloc en el primer trimestre de l'any 2012.   
Per a les pòlisses d'assegurança creixent, de raïm de vi, Pla 2011, collita 2012, la DO, han d'entregar les informacions relatives a les parcel·les inscrites en les respectives DO, en els deu dies següents a la data de publicació d'esta resolució en el DOCV».  
  
  
Apartat quart  
Modificació de l'apartat segon, punt 3, de la Resolució de 27 de gener de 2011, de la directora general de Producció Agrària, per la qual s'establix la convocatòria per al Pla 2011 de les ajudes destinades a la subscripció d'assegurances agràries del Pla Nacional d'Assegurances Agràries Combinades, i per la qual es desenvolupen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2011, i queda amb la redacció següent:  
«3. Per a aquelles línies d'assegurança del Pla 2011 per a les quals ENESA exigisca en la seua normativa que siguen referenciades d'acord amb les informacions que hi ha en el Sistema d'Informació Geogràfica de Parcel·les Agrícoles (d'ara endavant SIGPAC), les DO i les IGP afectades han de facilitar la informació a la Conselleria d'Agricultura, Pesca, Alimentació i Aigua de les esmentades parcel·les, d'acord amb el Registre SIGPAC.   
Per a les pòlisses d'assegurança creixent, de raïm de vi, Pla 2011, collita 2012, les informacions facilitades per les DO i les IGP han de contindre per a cada parcel·la les referències d'acord amb el Registre Vitícola i la seua correspondència amb el SIGPAC, quan estes siguen diferents».  
  
Apartat quint  
Modificació de l'apartat tercer, punt 1, de la Resolució de 27 de gener de 2011, de la directora general de Producció Agrària, per la qual s'establix la convocatòria per al Pla 2011 de les ajudes destinades a la subscripció d'assegurances agràries del Pla Nacional d'Assegurances Agràries Combinades, i per la qual es desenvolupen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2011, i queda amb la redacció següent:  
«1. La Conselleria d'Agricultura, Pesca, Alimentació i Aigua comprovarà que totes les parcel·les incloses en pòlisses d'assegurances agràries a què se'ls haja aplicat la subvenció addicional per inscripció en DO, IGP i CAECV figuren en les informacions presentades pels òrgans competents, i acceptades per la Conselleria d'Agricultura, Pesca, Alimentació i Aigua en els termes regulats en l'apartat segon, i admet a càrrec seu només les subvencions de les parcel·les que superen este control. En el cas dels vins de finca, les parcel·les han de coincidir amb les publicades en les corresponents disposicions de reconeixement, tant en el DOCV com en el BOE, amb anterioritat a la data de finalització del termini de contractació de l'assegurança, i en el cas que les esmentades referències de parcel·la no siguen coincidents amb el Registre SIGPAC han de coincidir amb les dades aportades en la declaració responsable que s'esmenta en el punt 8 de l'apartat segon».  
  
  
Apartat sext. Règim de recursos  
Contra esta resolució és procedent el recurs de reposició davant del mateix òrgan que els va dictar en el termini d'un mes, a comptar des de l'endemà a aquell en què tinga lloc la notificació, de conformitat amb allò que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, en la seua redacció feta per la Llei 4/1999, o bé directament recurs contenciós administratiu en el termini de dos mesos, comptats des de l'endemà de la publicació, de conformitat amb allò que s'establix en els articles 10 i 46 de la Llei de la Jurisdicció Contenciosa Administrativa.  
  
Apartat sèptim. Entrada en vigor  
Esta resolució entrarà en vigor el dia de la publicació en el Diari Oficial de la Comunitat Valenciana i serà aplicable a totes les pòlisses subscrites per al Pla d'Assegurances Agràries Combinades de 2011.  
  
  
València, 7 de novembre de 2011.- El secretari autonòmic d'Agricultura, Pesca, Alimentació i Aigua: José Monzonis Salvia.